Temeljem čl. 26. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 i 57/22) i članka 50. Statuta Dječjeg vrtića Petar Pan Satnica Đakovačka, KLASA:601-04/23-01/20, URBROJ:2158-34-01-23-1 od 27. ožujka 2023.godine te Odluke o raspisivanju natječaja za popunjavanje radnog mjesta asistent/ica pomoćnik/ica u radu s djecom s poteškoćama u razvoju, KLASA:601-04/24-01/108, URBROJ:2158-34-01-24-1 od 3. listopada 2024. godine, Upravno vijeće Dječjeg vrtića Petar Pan Satnica Đakovačka objavljuje

**N A T J E Č A J**

**za prijem u radni odnos za radno mjesto**

**1. Asistent/ica pomoćnik/ica** u radu s djecom s teškoćama u razvoju na određeno vrijeme (do 31.08.2025.godine), nepuno radno vrijeme, 25 sati tjedno, 1 izvršitelj/ica

Za prijem u radni odnos odgojitelja kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju (Narodne novine broj: 10/97, 107/07, 94/13, 98/19, 57/22, 101/23).

Kandidati moraju ispunjavati sljedeći uvjet za prijem u radni odnos:

- minimalno srednja stručna sprema (četverogodišnja SSS)

- završen program osposobljavanja / edukacija za obavljanje poslova pomoćnika u radu s djecom s teškoćama u razvoju, ukoliko kandidat nije osposobljen dužan je završiti program osposobljavanja / edukaciju u roku 6 (šest) mjeseci od dana početka radnog odnosa

- radno iskustvo na istim ili sličnim poslovima najmanje 1 (jedna) godina

Pored navedenog uvjeta kandidati moraju ispunjavati i opće uvjete za prijem u radni odnos:

1. punoljetnost

2. hrvatsko državljanstvo

3. zdravstvenu sposobnost za obavljanje poslova radnog mjesta - dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru.

4. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (Narodne novine broj: 10/97, 107/07, 94/13, 98/19, 57/22 i 101/23.).

Kao dokaz o ispunjavanju uvjeta za prijem u radni odnos kandidati moraju**,** uz vlastoručno potpisanu prijavu, priložiti sljedeće dokumente:

- životopis,

- presliku osobne iskaznice,

- dokaz o stečenoj stručnoj spremi (svjedodžba ili potvrda o završenom obrazovanju)

- uvjerenje nadležnog suda da se protiv osobe ne vodi kazneni postupak sukladno čl. 25. Zakona o predškolskom odgoju i obrazovanju (Narodne novine broj: 10/97, 107/07, 94/13, 98/19, 57/22, 101/23), ne starije od dana objave natječaja,

- uvjerenje nadležnog suda da se protiv osobe ne vodi prekršajni postupak sukladno čl. 25. Zakona o predškolskom odgoju i obrazovanju (Narodne novine broj: 10/97, 107/07, 94/13, 98/19, 57/22, 101/23), ne starije od dana objave natječaja,

– uvjerenje nadležnog područno ureda Hrvatskog zavoda za socijalni rad, sukladno čl. 25. Zakona o predškolskom odgoju i obrazovanju (Narodne novine broj: 10/97, 107/07, 94/13, 98/19, 57/22, 101/23), da osobi nije izrečena mjera za zaštitu dobrobiti djeteta sukladno posebnom propisu, ne starije od dana objave natječaja.

- dokaz o završenom programu osposobljavanja / edukaciji za obavljanje poslova pomoćnika u radu s djecom s teškoćama u razvoju, ukoliko kandidat nije osposobljen dužan je završiti program osposobljavanja / edukaciju u roku 6 (šest) mjeseci od dana početka radnog odnosa

Na javni natječaj mogu se prijaviti osobe obaju spolova, sukladno članku 13. stavku 3. Zakona o ravnopravnosti spolova (Narodne novine broj: 82/08 i 69/17).

Isprave se prilažu u neovjerenom presliku, a kandidat/kinja koji bude izabran/a u obvezi je dostaviti dokaze o ispunjavanju uvjeta u izvorniku ili ovjerenom presliku.

Potpunom prijavom smatra se ona koja sadržava sve podatke i priloge navedene u natječaju te koja je vlastoručno potpisana.

Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom/kinjom prijavljenim/om na natječaj.

Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na natječaj pozvati se na to pravo te priložiti svu propisanu dokumentaciju prema posebnom zakonu te imaju prednost u odnosu na ostale kandidate/kinje samo pod jednakim uvjetima.

Osoba koja može ostvariti pravo prednosti:

– sukladno čl. 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17, 98/19 i 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Informacije o dokazima potrebnim za ostvarivanje prava prednosti pri zapošljavanju nalaze se na poveznici:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

– sukladno čl. 47. – 50. Zakona o civilnim stradalnicima iz Domovinskog rata (Narodne novine broj: 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

– sukladno čl. 48.f Zakona o zaštiti vojnih i civilnih invalida rata (Narodne novine broj:33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo takvo pravo te dokaz o tome na koji način je prestao radni odnos kod posljednjeg poslodavca

– sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj:157/13, 152/14, 39/18 i 32/20.), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom te dokaz o tome na koji način je prestao radni odnos kod posljednjeg poslodavca.

Prijave se podnose na adresu:

**DJEČJI VRTIĆ PETAR PAN SATNICA ĐAKOVAČKA**

**Ante Starčevića 26,**

**31 421 Satnica Đakovačka**

**„Natječaj za asistenta/pomoćnika** **u radu s djecom s teškoćama u razvoju na određeno vrijeme“**

u roku od osam (8) dana od dana objave natječaja na mrežnim stranicama Hrvatskog zavoda za zapošljavanje.

Nepotpune i nepravovremene prijave neće se razmatrati.

Kandidati koji ispunjavaju formalne uvjete natječaja pozvat će se na intervju koji će biti objavljen na oglasnoj ploči vrtića i na web stranici www.dvpetarpansdj.hr

O rezultatima natječaja kandidati će biti obaviješteni u zakonskom roku.

Prijavom na natječaj kandidati su izričito suglasni da Dječji vrtić Petar Pan Satnica Đakovačka može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (Narodne novine broj: 42/18).

Natječaj je objavljen na internetskoj stranici i oglasnoj ploči Dječjeg vrtića Petar Pan Satnica Đakovačka i Hrvatskom zavodu za zapošljavanje.

KLASA:601-04/24-01/108

URBROJ:2158-34-01-24-2

Satnica Đakovačka, 3. listopada 2024.

Predsjednica Upravnog vijeća

Božana Rogalo, mag. iur.